  Виталий Пронин 7-тӥ декабре Ижкарысь Эшъяськон юртын Удмуртиысь поръёслэн союззылэн пленумзы ортчиз. Со радъяське араз кык пол.Озьы тупаз: ӵапак 7-тӥ декабре союзлэн тӧроезлы Анатолий Радыгинлы 60 арес тырмиз. Соин вань люкаськемъёс ӟечкылазы сое юбилееныз но сӥзизы юн тазалык, капчи мылкыд но азинсконъёс. Юбилярез ӟечкылан понна ужрадэ нимысьтыз вуылӥзы Марий Элысь Кун Думаысь депутат Лариса Яковлева. Со сяна, А. Радыгинэз ӟечкылазы Удмуртиысь Правительстволэн Тӧроезлэн воштӥсез Николай Мусалимов, Культурая, печатья но национальностьёслэн ужъёссыя министерствоысь специалист Михаил Чемышев но Марий Элысь вань поръёслэн огазеяськонзылэн тӧроезлэн воштӥсез Елена Иванова.Та нуналэ ик котырес ӝӧк сьӧры люкаськылӥзы пор егитъёс но. «Ужара» огазеяськонлэн тӧроез Виктория Папаева сярысь вераз, вакчияк йылпумъянъёс лэсьтӥз. Кивалтӥсе со 4 арлы быръемын, 2 арзэ тӧроын ужаз ни, озьы ке но ужезлэсь дырызлэсь вазь мозмытскыны чакла. Соин Удмуртиысь пор егитъёс азе юан пуктэмын: кин азьланяз кивалтоз «Ужараен»?Пленум но котырес ӝӧк бере шулдыртӥзы Удмуртилэн пӧртэм ёросъёсысьтыз, Татарстанысь, Башкортостанысь но Киров улосысь коллективъёс.Елена Рябина Туспуктэм: mariuver.wordpress.com Теги: пленум поръёс  